Még csütörtökön mutatta be Botka László a Szeged főutcája a Tisza projekt látványterveit.

A városvezetés korábbi törekvéseit nézve az élhető város kialakítására valószínűleg ezt is teljesen komolyan gondolják, bár az időzítés egyértelműen kampányfogás.

Annak pedig nem is rossz, hiszen nem sokan elleneznék a rakpart kellemessé tételét, ráadásul úgy, hogy az autósforgalmat sem tiltják ki, de még csak nem is korlátozzák.

De mit is takar egészen pontosan ez az egész? Nos, semmiféleképpen sem felújítás, hiszen magához az alapvetően árvízvédelmi és közlekedési célokat szolgáló műhöz aligha fognak hozzányúlni. Egy olyan átalakítást azonban végeznek, amely nyugaton egyre népszerűbb: az emberekhez közel álló, színes/fából készült térelemekkel dobnak fel egy alapból sivár, többször betonból álló szerkezetet/teret/utat.

Látványtervek már napok óta elérhetők a terület felpezsdítésére született ötletekkel, de azok jellemzően kicsik voltak, amiken alig látszott valami. Elhoztuk őket teljes méretben.

A terveket három iroda készítette, a gödöllői székhelyű Gubahámori Kft., a szegedi Duna-Tisza Ingatlanfejlesztő Kft., és a szintén szegedi Priskin építész tervező iroda Kft., akik a fül-orr-gégészet új tömbjét is jegyzik. A Széchenyi teret és sok mást is megálmodó Fontos Mérnök Stúdió nem szerepel.

Vegyük tehát át, mire lehet számítani.

A tervekre szavazni ezen a linken tudtok, vagy a Magyar Ede téren kihelyezett fabódéban.